# Γιοσιχίκο Νόντα

| Γιοσιχίκο Νόντα  野田 佳彦 |
| --- |
| Ο Γιοσιχίκο Νόντα το 2025 |
| Πρωθυπουργός της Ιαπωνίας |
| **Περίοδος** 2 Σεπτεμβρίου 2011 – 26 Δεκεμβρίου 2012 |
| Μονάρχης | Ακιχίτο |
| Προκάτοχος | Ναότο Καν |
| Διάδοχος | Σίνζο Άμπε |
| Πρόεδρος του CDP |
| **Περίοδος** 23 Σεπτεμβρίου 2024 – 19 Ιανουαρίου 2026 |
| Προκάτοχος | Κέντα Ιζούμι |
| Διάδοχος | Σουνίτσι Μιζουόκα |
| Υπουργός Οικονομικών της Ιαπωνίας |
| **Περίοδος** 8 Ιουνίου 2010 – 2 Σεπτεμβρίου 2011 |
| Πρωθυπουργός | Ναότο Καν |
| Προκάτοχος | Ναότο Καν |
| Διάδοχος | Τζουν Αζούμι |
| Αναπληρωτής υπουργός Οικονομικών της Ιαπωνίας |
| **Περίοδος** 16 Σεπτεμβρίου 2009 – 8 Ιουνίου 2010 |
| Πρωθυπουργός | Γιούκιο Χατογιάμα |
| Προκάτοχος | Γουατάρου Τακεσίτα |
| Διάδοχος | Μοτοχίσα Ικέντα |
| Μέλος της Βουλής των Αντιπροσώπων για την 14η περιφέρεια Τσίμπα |
| **Εν ενεργείαΑνέλαβε καθήκοντα** 26 Ιουνίου 2000 |
| Προκάτοχος | Σοιχί Τανάκα |
| Προσωπικά στοιχεία |
| Γέννηση | 20 Μαΐου 1957 (1957-05-20), Φουναμπάσι, Ιαπωνία |
| Εθνότητα |  Ιαπωνική |
| Υπηκοότητα |  Ιαπωνία |
| Πολιτικό κόμμα | CRA (2026-σήμερα) CDP (2020-2026) DJP (1998-2016) Νέο Κόμμα της Ιαπωνίας (1992-1994) |
| Σύζυγος | Χιτόμι Νόντα (1992-σήμερα) |
| Παιδιά | 2 |
| Σπουδές | Πανεπιστήμιο Ουασέντα |
| Επάγγελμα | Πολιτικός • Πολιτικός Επιστήμονας |
| Ιστοσελίδα |  |
|  Σχετικά πολυμέσα |
|

Ο **Γιοσιχίκο Νόντα** (ιαπωνικά: 野田 佳彦‎‎), 20 Μαΐου 1957) είναι Ιάπωνας πολιτικός, ο οποίος υπηρέτησε ως πρωθυπουργός της Ιαπωνίας από τις 2 Σεπτεμβρίου 2011 έως τις 26 Δεκεμβρίου 2012. Από τον Σεπτέμβριο του 2024 μέχρι και τον Ιανουάριο του 2026 υπηρέτησε ως πρόεδρος του Συνταγματικού δημοκρατικού κόμματος (CDP).

Ο Νόντα γεννήθηκε και μεγάλωσε στην επαρχία Σίμπα, ανατολικά του Τόκιο, προερχόμενος από μια οικογένεια μη πολιτικών προσώπων. Συγκεκριμένα, ο πατέρας του ήταν στρατιωτικός και οι παππούδες του αγρότες με πολύ περιορισμένα οικονομικά μέσα. Ο ίδιος σπούδασε στο Πανεπιστήμιο Ουασέντα και στη συνέχεια στο Ινστιτούτο Διοίκησης και Μάνατζμεντ Ματσουσίτα, ενώ καθ' όλη τη διάρκεια των σπουδών του εργαζόταν. Ασχολήθηκε με τα κοινά και ειδικότερα με την Τοπική Αυτοδιοίκηση και εξελέγη μέλος του δημοτικού συμβουλίου της επαρχίας Σίμπα σε ηλικία 28 ετών.

Εξελέγη βουλευτής το 1993 ως υποψήφιος του Νέου Κόμματος Ιαπωνίας, το οποίο αργότερα διαλύθηκε. Προσχώρησε στο Δημοκρατικό Κόμμα το 2000, αναλαμβάνοντας το υπουργείο Οικονομικών το 2010. Επανειλημμένως ζητούσε την εφαρμογή σκληρών μέτρων που θα οδηγούσαν στον περιορισμό του ιλιγγιώδους δημοσιονομικού χρέους της χώρας.

Ο Νόντα ανήλθε στην ηγεσία της χώρας τον Σεπτέμβρη του 2011 λαμβάνοντας 308 ψήφους σε σύνολο 475 στη Βουλή των Αντιπροσώπων, την οποία έλεγχε το τότε κυβερνών Δημοκρατικό Κόμμα της Ιαπωνίας. Ήταν ο έκτος πρωθυπουργός της Ιαπωνίας μέσα σε πέντε χρόνια. Λίγες ημέρες μετά την εκλογή του, σύμφωνα με δημοσκόπηση της οικονομικής εφημερίδας Nikkei, η υποστήριξη προς την κυβέρνησή του άγγιζε το 67% των πολιτών. Ο προκάτοχός του, Ναότο Καν, παραιτήθηκε έπειτα από 15 μήνες στην πρωθυπουργία, στον απόηχο της πυρηνικής κρίσης της Φουκουσίμα.

Ο Νόντα λατρεύει τις πολεμικές τέχνες και έχει μαύρη ζώνη στο τζούντο. Είναι παντρεμένος και πατέρας δύο παιδιών.

Το 2012 τον Νόντα διαδέχθηκε στην Πρωθυπουργία ο Σίνζο Άμπε. Το 2024 μετά από απουσία 12 ετών επέστρεψε ξανά στην κεντρική πολιτική σκηνή αναλαμβάνοντας τα καθήκοντα του προέδρου του Συνταγματικού δημοκρατικού κόμματος (CDP), του δεύτερου μεγαλύτερου κόμματος στην Ιαπωνία και διαδόχου του Δημοκρατικού κόμματος (DJP), στο οποίο εκλέχθηκε πρωθυπουργός το 2011.

Τον Ιανουάριο του 2026 παραιτήθηκε από την θέση αυτή έπειτα από τον σχηματισμό ενός νέου πολιτικού φορέα, την Κεντρώα Μεταρρυθμιστική Συμμαχία (CRA), με πρωτοβουλία του ίδιου του Νόντα.

## Παραπομπές

## Εξωτερικοί σύνδεσμοι

* (Αγγλικά) «Yoshihiko Noda Is Low-Key Politician With Hawkish Bent», άρθρο στον ιστότοπο της Wall Street Journal, 30 Αυγούστου 2011.